طلعت حسین (اداکار)

طلعت حسین پاکستان ٹیلی وژن اور ریڈیو پاکستان کی ڈراما انڈسٹری کے معروف شخصیت ہیں۔ ان کی وجہ شہرت فنِ صداکاری ہے۔ انہوں نے ریڈیو ڈراموں میں صداکاری کی اور بے شمار کمرشل /اشتہارات میں بھی صداکاری کی ۔

حالات زندگی 
طلعت حسین کا تعلق پڑھے لکھے اور روشن خیال گھرانے سے تھا۔ ان کے والد تقسیمِ ہندسے پہلے سرکاری ملازم تھے اور والدہ ریڈیو پر شوقیہ پروگرام کیا کرتی تھیں۔ طلعت حسین کے علاوہ ان کا ایک اور بھائی بھی تھا۔ یہ خاندان لوگ دہلی سے ہجرت کر کے پاکستان آئے۔ جب طلعت حسین کی عمر 3 سال تھی تب ان کے والدکی پوسٹنگ راولپنڈی میں ہو گئی تھی۔ بڑی مشکل سے اپنا سامان بچا کر پنڈی بھجوایااور خودکراچی کے راستے پاکستان پہنچے تو پتہ چلا کہ والد صاحب کو کراچی میں تعینات کر دیا گیا تھا۔ بعد میں ان کو دمے کا مرض لاحق ہو گیا۔ اوراوور ڈوز انجکشن کی وجہ سے ان کی ایک ٹانگ مفلوج ہو گئی تو وہ بستر کے ہو کر رہ گئے۔
انہی دنوں کراچی ریڈیو کا آغاز ہوا توان کی والدہ نے وہاں ملازمت کر لی اور آخری دم تک ریڈیو سے وابستہ رہیں۔

ان کی والدہ طلعت حسین کے اس فیلڈ میں آنے کے سخت خلاف تھیں۔ ان کی خواہش تھی کہ بیٹا سول سروس میں جائے۔ پھر رشتے داروں کے سمجھانے پر وہ طلعت حسین کو ریڈیو لے کر گئیں۔ ان کا آڈیشن کروایا۔ اس زمانے میں بچوں کے لیے ایک پروگرام ہوا کرتا تھا۔’’سکول براڈ کاسٹ ‘‘جس میں تعلیمی نصاب پر مبنی ڈرامائی فیچر ہوا کرتے تھے توطلعت حسین نے والدہ سے اصرار کیا کہ یہ پروگرام کرنے سے مجھے تعلیم میں بہت فائدہ ہو گا۔ اس طرح ریڈیو پر کام شروع کیا۔ داد ملتی گئی، لوگ پسند کرنے لگے۔ پھرانہوں نے سٹوڈیو 9 میں کام شروع کر دیااور ان کی والدہ کوشش کے با وجودان کو روک نہیں سکیں اور وہ کام کرتے رہے ۔
.

1972ء میں ان کی شادی پروفیسر رخشندہ سے ہوئی۔ ان کے دو بیٹیاں اور ایک بیٹا ہوئے ۔
انگلش لٹریچر میں گریجو ایشن کیا۔ پھر لندن جا کر تھیٹر آرٹس میں لندن اکیڈمی آف میوزک اینڈ ڈرامیٹک آرٹ سے ٹریننگ حاصل کی اور گولڈ میڈل حاصل کیا۔

کیرئر کا آغاز سینما میں گیٹ کیپر کے طور پر کیا۔ بعدمیں جب سینما کے مالک کو ان کے انگریزی بولنے کی قابلیت کا علم ہوا تو اس نے انہیں گیٹ بکنگ کلرک بنا دیا، یہ ان کی زندگی کی پہلی ترقی تھی۔
.

انہوں نے ایکٹنگ کی تعلیم لندن میں حاصل کی۔ بچپن میں انہیں گائیکی‘ مصوری اور کرکٹ کا شوق تھا ۔.

آغاز فنی سفر 
لندن میں اداکاری کی اعلیٖ تعلیم کے دوران انہوں نے تعلیم کے ساتھ ساتھ جاب بھی کی۔ ان کو بی بی سی میں کام تھوڑا بہت ملنا تو شروع ہو گیا تھا مگر یہ ان کے گزر بسر کے لائق نہ تھا۔ جس کے لیے انہیں کچھ اور جاب کرنے کی ضرورت تھی۔ قابل ذکر بات یہ کہ انہيں جاب کے طور پر ویٹر کا کام ملا جیسے انہوں نے مجبورا کیا۔ باوجود اس کے کہ پاکستانی کمیونٹی انہيں ایک اداکار کے طور پر جانتی بھی تھی۔
.
پاکستان ٹیلی وژن پر انہوں نے کام کا آغاز 1967ء سے کیا۔
طلعت حسین اداکاری کے شعبے میں اکادمی کا درجہ رکھتے ہیں۔ نیشنل اکادمی آف پرفارمنگ آرٹ میں آپ کی خدمات قابل قدر ہیں ۔

پیشہ ورانہ کا رہائے نمایاں 
انہوں نے پاکستان کے باہر بھی کئی چینلز پر اداکاری کی۔
1971ء کی جنگ کے دوران ریڈیو پر ایک پروگرام کیا تھا۔’’کیا کرتے ہو مہاراج‘‘ جو جنگ ختم ہونے تک جاری رہا۔

ڈرامے

PTV 

 ارجمند - پی ٹی وی (1970ء)
 آنسو
 طارق بن زیاد
 بندش
 دیس پردیس
 عید کا جوڑا
 فنون لطیفہ
 ہوائیں
 اک نئے موڑ پہ
 پرچھائیاں
 دی کاسل - ایک امید
 ٹائپسٹ
 انسان اور آدمی
 رابطہ
 نائٹ کانسٹیبل
 درد کا شجر

NTM 
 کشکول* *

غیر ملکی چینلز 
 Traffik, Channel Four* *

تھیٹر

ڈاکومنٹری 
 ایم ایم عالم - پاکستان ایئر فورس 
 قرآن کا اردو ترجمہ (آڈیو سی ڈی از شالیمار ریکارڈنگ کمپنی)
 توسیع مسجد الحرام

فلم 

 چراغ جلتا رہا
 گمنام
 انسان اور آدمی
 Jinnah
 Import-eksport (ناروے)
 لاج
 قربانی
 سوتن کی بیٹی (انڈین)
 اشارہ - 1969ء
 آشنا
 بندگی
 محبت مر نہیں سکتی

انہوں نے انڈین فلم میں معاون کردار ادا کیا، وہ فلم سوتن کی بیٹی جو 1989ء میں ریلیز ہوئی۔ فلم میں وہ ایک وکیل کی حیثیت سے نظر آئے، یہ فلم زیادہ کامیاب ثابت نہ ہو سکی ۔
.

تاثرات و تبصرے 
طلعت حسین اداکاری پر ہی نہیں ادب، فلسفے، مذہب، تصوف، مصوری اور سیاست سمیت ہر موضوع پر مہارت گفتگو رکھتے ہیں ۔
انہوں نے کہا ٹھہر ٹھہر کر بولنے کا انداز انہوں نے معین اختر سے سیکھا تھا ۔.

راحت کاظمی جو خود بھی ان تمام شعبوں سے گہری دلچسپی رکھتے ہیں جو طلعت حسین کی دلچسپی کے ہیں۔ وہ بتاتے ہیں کہ ڈراما ’پرچھائیاں‘ میں انھوں نے ایسی اداکاری کی کہ کراچی کے ایک علاقے میں ان کی پٹائی ہوتے ہوتے رہ گئی۔
.

اعزازات

ایوراڈ 
 ایمنڈا ایوارڈ۔ بہترین معاون اداکار - فلم "امپورٹ-ایکسپورٹ" ناروے ۔
 تمغا حسن کارکردگی 1982ء

تصنیف 
طلعت حسین پر اداکارہ ہما میر نے کتاب لکھی ہے جس کا عنوان ہے “ یہ ہیں طلعت حسین“ جسے آرٹس کونسل کراچی نے شائع کیا ہے ۔

حوالہ جات 

1944ء کی پیدائشیں
1945ء کی پیدائشیں
بقید حیات شخصیات
پاکستانی اداکار
پاکستانی شیعہ
پاکستانی مرد اسٹیج اداکار
پاکستانی مرد ریڈیو اداکار
پاکستانی مرد فلمی اداکار
پاکستانی مرد ٹیلی ویژن اداکار
تھیٹر اداکار
کراچی کی ریڈیو شخصیات
کراچی کے مرد اداکار
مہاجر شخصیات
نگار اعزاز جیتنے والی شخصیات
تمغائے حسن کارکردگی وصول کنندگان
ہم ایوارڈز جیتنے والی شخصیات
ویکی ڈیٹا سے مطابقت رکھنے والی مختصر تفصیل
ستارۂ امتیاز وصول کنندگان